Publication: Magyar Közlöny
Issue: MK-2011-8 (Year: 2011, Number: 8)
Era: contemporary
Section: 1. A közoktatásról szóló, többször módosított 1993. évi LXXIX. törvény (a továbbiakban: közoktatásról szóló törvény)
Paragraph Index: 657

3. A gyakorlati vizsga tantárgya és idõtartama Népi hangszer, népi ének fõtárgy „A” tagozat: fõtárgy Kamarazene fõtárgy „A” tagozat: fõtárgy Néprajz fõtárgy „A” tagozat: kötelezõ hangszer Népi hangszer, népi ének fõtárgy „B” tagozat: fõtárgy A gyakorlati vizsga idõtartama minimum 10 perc. Elõrehozott vizsga Az alapfokú mûvészetoktatási intézmény tanulói számára elõrehozott vizsga is szervezhetõ. Elõrehozott mûvészeti alapvizsga, illetve záróvizsga az egyes tantárgyra elõírt iskolai tanulmányi követelmények teljesítése után, a tanulói jogviszony fennállása alatt, az iskolai tanulmányok teljes befejezése elõtt szervezhetõ. A mûvészeti alapvizsga és záróvizsga egyes részei alóli felmentés Mentesülhet az adott tantárgyból a mûvészeti alapvizsga, illetve záróvizsga letétele alól az a tanuló, aki az országos mûvészeti tanulmányi versenyen – egyéni versenyzõként – az adott tanévben döntõbe került. Ha a tanuló már rendelkezik a zenemûvészeti ág valamelyik tanszakán megszerzett mûvészeti alapvizsgával vagy záróvizsgával, akkor az adott tantárgyakból a vizsga alól felmentés adható. A mûvészeti alapvizsga és záróvizsga minõsítése A tanuló teljesítményét a mûvészeti alapvizsgán és záróvizsgán vizsga tantárgyanként külön–külön osztályzattal kell minõsíteni. Amennyiben az intézmény elõrehozott mûvészeti alapvizsgát vagy záróvizsgát szervez, úgy annak eredményét a mûvészeti alapvizsgán és záróvizsgán figyelembe kell venni. A mûvészeti alapvizsga, illetve záróvizsga eredményét a vizsga tantárgyakból kapott osztályzatok számtani közepe adja. Ha az átlagszámítás eredménye öt tizedre végzõdik, a végsõ eredmény meghatározásában a fõtárgyból kapott osztályzat a döntõ. Eredményes mûvészeti alapvizsgát, illetve záróvizsgát tett az a tanuló, aki valamennyi elõírt vizsga tantárgy vizsgakövetelményeit teljesítette. Sikertelen a vizsga, ha a tanuló valamely vizsgarészbõl, illetve vizsga tantárgyból elégtelen érdemjegyet kapott. Sikertelen vizsga esetén a tanulónak csak abból a vizsgarészbõl, illetve vizsga tantárgyból kell javítóvizsgát tennie, amelynek vizsgakövetelményét nem teljesítette. VONÓS ÉS TEKERÕ TANSZAK NÉPI HEGEDÛ A népi hegedûtanítás feladatai A hegedû fõtárgy tanításának célja olyan zenészek képzése, akik képesek a magyar népzene hangszeres darabjait a zenei hagyományokhoz hûen, hitelesen, stílusosan megszólaltatni hangszerükön. A program ismertesse meg a tanulókkal – a hegedû akusztikai sajátosságait, – a hangszer hangolását, – a hangszer és a vonó felépítését, részeit, – a hangképzés fõbb fiziológiai törvényszerûségeit, – a megfelelõ vonóvezetést, balkéz–technikát, – a kezek pontosan összehangolt mozgását. Tanítsa meg a tanulókat a hangolási és a legalapvetõbb hangszer–karbantartási feladatokra. Ismertesse meg – a hegedû alkalmazási területeit a magyar népzenei hagyományban, – a különbözõ tájegységek jellemzõ tánctípusait, táncait, az ezekhez kapcsolódó dallamanyagot és hangszeres zenét, – hangszerük jellegzetes, hagyományos repertoárját, ennek irodalmát, – a program elvégzéséhez szükséges hangszertechnikát, – azokat a jellegzetes hangszertechnikákat, amelyekkel a hegedû a magyar népzene sajátos elõadásmódjának megfelelõen (jellegzetes hangképzés, hangsúlyozás, ritmizálás és díszítés, ezek általános és különleges formái) szólaltatható meg, – a magyar népzenére jellemzõ és a népi hegedûjátékban elõforduló improvizációs módszereket, – a prímás szerep feladatait, – a tanult dallamanyag kíséretmódját és annak kíséretét (hegedûn vagy kontrán), – a különbözõ tájegységekre jellemzõ hagyományos vonós együtteseket (bandákat) és ezek hangzását. A képzés alapozza meg és fejlessze a tanuló formaérzékét, zenei képességeit (hallását, ritmusérzékét, zenei emlékezetét, érzékenységét a dinamika és a hangszín változásaira, stílusérzékét, zenei képzelõerejét) és zenei kifejezõkészségét. Elõképzõ évfolyamok

Source: https://magyarkozlony.hu/hivatalos-lapok/bf639a8e71b32950925d5fb0e4e9bf74c9366088/dokumentumok/a0e982309088c919fabefc5e5896dd35d59239d3/letoltes